30/03/2022 | Administración LocalMunicipal
Boiro
Anuncio de publicación das bases do multiobradoiro de Semana Santa 2022

Por Decreto de alcaldía do 25 de marzo do 2022 aprobáronse as bases do Multiobradoiro De Semana Santa 2022 co seguinte texto A concellería de Educación do Concello de Boiro ofrece un servizo dirixido a nenos e nenas de 3 a 12 anos, respectando as medidas sanitarias en vigor impostas para a COVID 19, có obxectivo de facilitar ás familias un recurso de conciliación, e ofrecer unha alternativa lúdica, formativa e integradora de ocio e tempo libre ás crianzas participantes. O que se pretende é un multiobradoiro versátil dunha forma educativa, divertida e saudable. As presentes bases/información teñen por obxecto establecer os criterios e o procedemento para a participación no Multiobradoiro de S. STª 2022, así coma proporcionar información dos trámites e pormenores do mesmo. O desenvolvemento das actividades deste campamento estará baseado en técnicas de intervención participativas e activas pero adaptadas a normativa e medidas de seguridade establecidas polas autoridades sanitarias pertinentes por mor do covid-19. Fomentarase a creatividade e os valores de respecto e solidariedade con enfoques non sexistas. As actividades deberán ser planificadas segundo as idades e necesidades socio-educativas que pola súa natureza así se requiran. Lugar: As actividades levaranse a cabo nas dependencias do Centro social de Cabo de Cruz. Calendario: O programa desenvolverase os días 11,12 e 13 de abril do 2022, sendo un total de: 3 dias. Horarios: O servizo levarase a cabo de 10:30 a 13:30h. Pasado o tempo de recollida, se non acude a recoller ao menor e non dispoñemos de noticias ao respecto, chamarase ao organismo público correspondente. As crianzas deben asistir con calzado deportivo, roupa cómoda ou deportiva, mandilón (se se estima oportuno) e a merenda (froita, bocadillo, auga…). A asistencia diaria ao programa será obrigatoria. No caso da existencia de faltas a organización valorará os casos e circunstancias que se consideren de forza maior. Este ano, segundo as medidas restritivas por mor da Covid-19, os grupos reduciranse a 12 persoas. Estes grupos estableceranse por rango de idade: 1º grupo de 3 a 6 anos e 2º grupo de 7 a 12 anos. As prazas ofertadas serán: 24 (12 prazas por grupo). No caso de que non se xunte o grupo mínimo (8 usuari@s) o multiobradoiro será cancelado. No caso de que aia máis participantes prescritos que prazas, priorizaranse os seguintes criterios de selección: 1º.- Orde de entrada da solicitude. Queda certificada de forma automática co rexistro de entrada (1 punto). 2º.- Estar empadroados no Concello de Boiro: Este criterio xustifícase coa autorización de consulta no padrón municipal. (2 puntos). 3º.-.- Ocupación laboral dos proxenitores/ ou titores legais: Este criterio xustificarase con copia do contrato laboral ou certificado da empresa onde se especifique a xornada laboral – días e horarios-. No caso de que se dean circunstanciais especiais de que dentro da unidade familiar, os seus membros non puideran coidar das crianzas, terase tamén en conta: Este criterio debe xustificarse cun informe de Servizos Sociais ou informe médico (3 puntos). Contrataranse 2 monitores dos cales 1 denominado/a coordinador/a do multiobradoiro. A tarifa por usuario/a serás de 3,00€. Modelo de pago: Será bancario con impreso de autoliquidación que debe facerse a través da sede electrónica, no portal tributario. Importante. Así mesmo, unha vez feito o ingreso @ usuari@ deberá entregar unha copia do recibo bancario, momento, no que se fará efectiva a inscrición no Centro Social de Cabo de Cruz.10 dias naturais a partires da publicación destas bases/información 1.- Debe recoller os impresos de inscrición no Centro Social de Cabo de Cruz (Telf.: 981 84 78 59) ou baixalos da web municipal boiro. gal 2.- Unha vez cubertos debe envialos, xunto coa documentación xustificativa, polo rexistro do concello de Boiro (ben de forma telemática ou presencial) a: A/A CENTRO SOCIAL DE CABO DE CRUZ 699 3.- Unha vez rematado o prazo de admisión, procederase á publicación da lista provisional de admitidos/as na web municipal. No caso de reclamacións deberán ser tramitadas, vía rexistro, nos dous días seguintes a dita publicación. Pasado o período de reclamación procederase á publicación da lista definitiva de admitidos/as.4.- Pago de tarifa: se vostede está admitido/a debe proceder ao pago das taxas nos dous días seguintes á publicación da lista definitiva de admitidos. Debe cubrir o impreso de autoliquidación a través da sede electrónica do Concello de Boiro – Portal Tributario. (na web boiro. gal ten un documento de instrucións) Unha vez feito, debe aboar a tarifa correspondente ben:. A través da sede electrónica con tarxeta bancaria ou. Facer o pago nunha oficina bancaria. Para esta modalidade debe imprimir as tres copias do impreso de autoliquidación (1 para o banco, outra para vostede e outra para entregar á administración) que debe selar o banco. Unha vez efectuado o pago, debe achegar o impreso de autoliquidación asinado/selado pola entidade bancaria ou o recibo de pago se este se fixo con tarxeta bancaria, no Centro Social de Cabo de Cruz en horario de luns a venres 9:15h a 14:00h. e de martes a xoves de 16:00 a 18:15h. Lembre que si vostede non entregou o xustificante de pago no prazo estipulado perderá a súa praza. NOTA ACLARATORIA: unha vez rematado o proceso de inscrición, pago incluído, vostede pasará a estar oficialmente inscrito no campamento no que se inscribiu. Así mesmo non se procederá á devolución das taxas pagadas calquera que sexan as circunstancias. Boiro, 25 de marzo de 2022. O alcalde José Ramón Romero